钦定古今图书集成/明伦汇编/官常典/第729卷 > 张玨 王佐 赵广 施择善 史进 上官
## 钦定古今图书集成/明伦汇编/官常典/第729卷 > 张玨 王佐 赵广 施择善 史进 上官

夔　：王世昌　、包申　、赵立　、赵酉泰

按《宋史忠义传》：“玨字君玉，陇西凤州人。年十八，从军
钓鱼山，以战功累官中军都统制，人号为‘西川虓将。
宝祐末，大兵攻蜀，破吉平隘，㧞长宁，杀守将王佐父
子。至阆州，降安抚杨𣽂，推官赵广死之。至蓬州，降守
将张大悦，运使施择善死之。顺庆、广安诸郡，破竹而
下。明年，合诸道兵围合州，凡攻城之具，无不精备，玨’”
与王坚协力战守，攻之九月不能下。景定初，合守。王
坚征入朝，以马千代。守合四年，千子馈饷至虎相山，
为东川兵所得，屡以书劝千降，朝廷乃以玨代千。玨
魁雄有谋，善用兵，出奇设伏，算无遗策。其治合州，士
卒必练，器械必精，御部曲有法，虽奴隶有功，必优赏
之，有过，虽至亲必罚不贷，故人人用“命自全。”汝楫失，
大食平，大兵筑虎相山，驻兵两城，时出攻梁山。忠、万、
开、达，民不得耕，兵不得解甲而卧，每饷渠竭，数郡兵
护送死战两城之下，始克入。咸淳二年十二月，玨遣
其将史炤、王立以死士五十斧西门入，大战城中，复
其城。三年四月，平章赛典赤提兵入，坏重庆，夹道出
合城下，玨碇舟断江中为水城，大兵数万攻之不克，
遂引去。合州自余玠用二冉生策，徙军钓鱼山，城壁
甚固。然开庆受兵，民凋弊甚，玨，外以兵护耕，内教民
垦田，积粟米，再期公私兼足。九年，叛将刘整复献计，
欲目青居，进筑马鬃虎顶山，扼三江口，以图合匣剌
统军率诸翼兵以筑之，左右欲出兵与之争，玨不可，
曰：“芜菁、平毋德彰城，汪帅劲兵之所聚也，吾出不意
而攻之，马鬃必顾其后，不暇城矣。”乃张疑兵嘉渠口，
潜师渡平阳滩，攻二城，火其资粮器械，越砦七十里，
焚船场，统制周虎战死马鬃城，卒不就。十年，加宁江
军承宣使。德祐元年，升四川制置副使、知重庆府。五
月，加检校少保，征其兵入卫，蜀道断不得达。六月，昝
万寿以嘉定及三龟、九顶降，守将侯都统战死。已而
泸、叙、长宁、富顺、开、达、巴、渠诸郡，不一月皆下，合兵围
重庆，作浮梁三江中，断援兵。自秋徂冬，援绝粮尽。玨
屡以死士间入城，许以赴援，日为之画守御计。二年
正月遣其将赵安袭青居，执安抚刘才、参议马嵩归。
二月遣张万以巨舰载精兵，断内水桥，入重庆。四月，
合重庆兵出攻凤顶诸砦，玨结泸士刘霖、先坤朋为
内应。六月，遣赵安破神臂门，执梅应春杀之，复泸州。
重庆兵渐解去，围泸州。十二月，赵定应迎玨入重庆，
为制置。时杨立以涪州降，玨遣张万攻走立，俘其僚
属冯巽午等。立复合兵来决战，史进、张世杰战死，万
不支，俘立妻子及安抚李端以归。玨以都统程聪守
涪，重庆兵尽退。玨闻二王立广中，遣兵数百人求王
所，调史训忠、赵安等援泸州。张万入夔，连忠、涪兵拔石门及巴巫。砦获将士百馀人，解大宁围，攻破十八
砦。明年六月，张德润复破涪州，执守将程聪。先是，聪
在重庆，力主守城之议，玨入，不知也，使出守涪。聪至
郡，怏怏不设备，至是被执。德润以肩舆载聪归，语之
曰：“若子鹏飞为参政矣，早晚可会聚也。”聪曰：“我执彼
降，非吾子也。”是月，梁山军袁世安降。十月，万州破，杀
守将上官夔。十一月，泸州食尽，人相食，遂破之，安抚
王世昌自经死。大兵会重庆，驻佛图关，以一军驻南
城，一军驻朱村坪，一军驻江上。“遣泸州降将李从招
降”，玨不从。十二月，达州降将鲜汝忠破咸淳皇华城，
执守将马坤，军使包申巷战死。至元十五年春，玨遣
总管李议将兵由广阳，一军皆没。二月，大兵破韶庆
府，执守将鲜龙，湖北提刑赵立与制司幕官赵酉泰
皆自杀。玨率兵出薰风门，与大将也速䚟儿战扶桑
坝，诸将从其后合击之，玨兵大溃。城中粮尽，赵安以
书说玨降，不听。安乃与帐下韩忠显夜开镇西门降。
玨率兵巷战不支，归索鸩饮，左右匿鸩，乃以小舟载
妻子东走涪。中道大憾，斧其舟欲自沉，舟人夺斧掷
江中，玨踊跃欲赴水，家人挽持不得死。明日，万户铁
木儿追及于涪，执之送京师。重庆降，制机曹琦自经
死。张万、张起岩出降。进攻合州，破外城。三月，王立亦
降。玨至安西，赵老庵，其友谓之曰：“公尽忠一世，以报
所事，今至此，纵得不死，亦何以哉？”玨乃解弓弦，自经
厕中，从者焚其骨，以瓦缶葬之死所。赵立，字德修，重
庆人。第进士，以上书忤贾似道被谪。德祐初，起为太
社令、湖北提刑，使蜀，趣诸将入卫。至重庆，则昝万寿
已降。玨方城守，为后图立，无以复命，还至涪，沉水死。